2019: Jerin wadanda ba za su yi zabe ba a bana ▷ Legit.ng
2019: Jerin wadanda ba za su yi zabe ba a bana
10 days ago 2272 views by Ishaq Ismail
A yayin da ya rage kwanaki biyar kacal a gudanar da zaben kasa na ranar Asabar, 16 ga watan Fabrairu, wani hasashe ya bayyana yadda wasu al'ummar Najeriya ba za su samu damar jefa kuri'un su a yayin babban zaben.
Kwanaki kadan da suka gabata ne aka fara yada wata 'yar almara a zaurukan sada zumunta, inda fitataccen Malamin nan da ya shahara a kan nazarin nahawu da adabi na harshen Turanci, Farfesa Sole Soyinka ya yi sharhi dangane da wadanda ba za su samu damar jefa kuri'un su ba a babban zabe na kasa.
Binciken babban Farfesan na Turanci ya tabbatar da cewa, akwai adadin al'ummar Najeriya da kuri'ar su ta zamto haramiya ga dan takarar kujerar shugaban kasa na jam'iyyar APC, Muhammadu Buhari, da kuma dan takara na jam'iyyar PDP, Atiku Abubakar.
Shafin jaridar The Punch ya ruwaito cewa, madogara ta wannan bincike ta takaita ne kadai dangane da yadda wasu ke kan akida da kuma ra'ayi na dandana salon jagorancin wasu jam'iyyun na daban da jam'iyyar PDP da kuma ta APC.
Kazakila a yayin da al'ummar Najeriya ke ci gaba da shiryen-shiryen fitowa kwansu da kwarkwata wajen jefa kuri'u yayin zaben kujerar shugaban kasa da na 'yan majalisun tarayya da za a gudanar a ranar Asabar ta wannan mako, wani bincike ya tabbatar da cewa akwai wadanda ba za su samu ikon jefa kuri'un su ba sakamakon wasu dalilai da ba hakan suka so ba.
Binciken manema labarai na jaridar The Punch ya wassafa jerin wadanda suka afka cikin wannan rukuni na rashin samun dama ta jefa kuri'un su da suka hadar da; ma'aikatan lafiya, wasu daha cikin jami'an musamman dakarun soji da ke filin daga wajen yakar ta'addanci.
Sauran wadanda rashin samun dama ta jefa kuri'u a zaben bana ta shafa sun hadar da; gajiyayyu cikin al'umma, masu cutar kuturta, da kuma marasa lafiya da ke jinya a gidajen su ko kuma asibitoci.
Denola Grey Top ten richest club in the world Top 10 richest fuji musician in Nigeria The richest fuji musician in Nigeria Nursing schools in Nigeria
Sokoto: Wammako zai karbi karin kwamishinonin Tambuwal 4 zuwa APC